Leikurinn fór jafnt af stað og spilaði Ísland sterkan sóknar - og hávarnarleik í byrjun hrinunnar . Allt var jafnt í stöðunni 11 - 11 en þá gáfu þær lúxemborgísku í og tók Borja , landsliðsþjálfari Íslands , leikhlé í stöðunni 14 - 11 fyrir Lúxemborg . Leikhléð dugði ekki til og tók Borja sitt seinna leikhlé í stöðunni 18 - 12 . Lúxemborg kláraði hrinuna nokkuð létt 25 - 15 eftir sterkar uppgjafir og klókan sóknarleik hjá heimaliðinu . Sama byrjunarlið var hjá stelpunum okkar í annari hrinu og þeirri fyrstu , nema frelsingjarnir skiptu um hlutverk . Lúxemborg gerði mikið af mistökum í byrjun hrinunnar og tók liðið leikhlé í stöðunni 2 - 5 fyrir Ísland . María Rún , Helena Kristín og Thelma Dögg voru allar í miklu stuði í sókninni og var staðan 8 - 13 fyrir Ísland þegar Lúxemorg tók sitt seinna leikhlé í hrinunni . Ísland hélt áfram frábærum sóknar - og varnarleik og var mikil leikgleði á vellinum . Íslenska liðið kláraði hrinuna 16 - 25 og þar með tapaði Lúxemborg fyrstu hrinunni a mótinu . Sömu leikmenn voru í byrjunarliðið Íslands í þriðju hrinu og byrjuðu stelpurnar okkar af miklum krafti . Ísland spilaði mikið í gegn um miðjuna og Lúxemborg átti engin svör við sterkum sóknar - og varnarleik Íslands . Lúxemborg tók leikhlé í stöðunni 0 - 4 fyrir Ísland og við það hrukku þær í gang og jöfnuðu leikinn í stöðunni 8 - 8 , eftir að hafa verið undir 1 - 5 og 3 - 8 . Ísland tók leikhlé í stöðunni 8 - 8 og enn var allt jafnt í 19 - 19 . Lúxemborg tóku sitt annað leikhlé í stöðunni 19 - 21 fyrir Ísland og Ísland tók síðan leikhlé í stöðunni 21 - 22 fyrir Ísland . Lúxemborg jafnaði leikinn í stöðunni 24 - 24 og aftur í 25 - 25 . Lúxemborg kláraði svo hrinuna 27 - 25 . Fjórða hrina fór jafnt af stað og einkenndist hrinan af löngum rallýum þar sem boltinn fór oft yfir netið áður en var skorað . Ísland tefldi fram sama liði og í hinum þremur hrinunum . Ísland tók leikhlé í stöðunni 8 - 5 fyrir Lúxemborg . Daníela Grétarsdóttir kom inn í uppspiið fyrir Jónu í hrinunni og náði Ísland að jafna leikinn í stöðunni 11 - 11 . Þá kom sterkur kafli hjá Lúxemborg og þurfti Ísland að taka leikhlé í stöðunni 15 - 11 . Ísland jafnaði leikinn í 16 - 16 og tók þá Lúxemborg leikhlé . Enn var allt jafnt í stöðunni 20 - 20 en Lúxemborg voru aðeins sterkari undir lok hrinunnar og kláruðu þær hrinuna 25 - 22 , og þar með leikinn 3 - 1 . Thelma Dögg Grétarsdóttir , fyrirliði , var stigahæst í íslenska liðinu með 24 stig . María Rún Karlsdóttir var næst stigahæst með 13 stig .